הנחיות למנחה הלימוד
המאבק בין ארץ ישראל למרכז היהודי בבל על עיבור השנה

לרשותך מצגת, הנמצאת בקישור הבא:
https://www.box.com/s/42f26a52e3ecd13a04d3
המצגת נותנת רקע היסטורי וגיאוגרפי על המרכז היהודי בבל. ניתן להורידה ולהשתמש בה.
אם יש באפשרותך להציג את המצגת בתחילת הלימוד, יש לך פתיח המגוון את הלימוד, שאורכו כמחצית השעה.
השלב הבא בלימוד הוא הצגת נושא עיבור השנה על פי מקורות שונים של חז"ל גם שלב זה יימשך כמחצית השעה.
ולבסוף – שני טקסטים תלמודיים, המספרים את סיפור מאבקם של חכמי ארץ ישראל בר' חנניה בן אחי ר' יהושע, שרצה לעבר שנים בבבל. העיסוק בטקסטים אלה יכול להימשך כמחצית השעה.
רצוי לסכם – על פי הנושאים שבחרת להדגיש, מתוך הרשימה שלהלן.

אפשר להוביל את הלימוד לכמה כיוונים ולעסוק במספר נושאים – לבחירתך:
א.	הצורך בעיבור שנים על רקע התרבות החקלאית של ארץ ישראל.
ב.	השאיפה לאיחוד העם על כל תפוצותיו תחת סמכות רבנית אחת.
ג.	המאבק על ההגמוניה (ועל הכבוד) בין שתי קהילות חשובות של תקופת חז"ל.
ד.	מה היתה יהדות בבל, כיצד נוצרה, ומדוע שגשגה כל כך?